Vaadelgem korraks ka nädalapäevade saksakeelseid nimetusi:   Montag, Dienstag, Mittwoch (ehk Wodanstag), Donnerstag, Freitag, Samstag (ehk Sonnabend), Sonntag  Seega eksisteerib sarnane probleem laupäevaga ka saksa keeles. Ma ei ole küll saksa filoloog, kuid nii palju kui sõnaraamatu abil aru võib saada, tähendab Sonnabend ilmselt "pühapäeva eelõhtut." Samstag on eesti keelde tõlgitud küll üheselt sõnaga "laupäev," kuid pisut uurides võib leida saksa keeles sellise sõna nagu sammeln - "koguma, korjama, [kokku] kuhjama, kokku koguma." Samuti on sõnaraamatus väljend: sich versammeln - "kokku tulema, kogunema." Ehk siis "kogunemispäev." Nõnda võiks öelda, et nii nagu skandinaavia keeltes, nii ei ole ka saksa keeles laupäeva, erinevalt neljast eelmisest nädalapäevast, tähistatud konkreetse jumaluse nimega.